JY LEES NOU Gaan ‘Toetie’ se Bokke vandag die Hane op hul herrie gee?
Alistair ‘Toetie’ Coetzee stoot vandag ’n Bok-span in die veld wat deur sommige rugbykenners as onervare beskou word.
Maar hulle is inderdaad manne wat tydens veral die afgelope Super Rugby-seisoen telkemale gewys het waartoe hul werklik in staat is.
Andries Coetzee (Goue Leeus), Raymond Rhule (Cheetahs), Courtnall Skosan (Goue Leeus) en Ross Cronje (Goue Leeus), met Dillyn Leyds (Stormers) as plaasvervanger, het stewige vertonings op die rugbyveld gelewer.
Coetzee het aan Sport24 gesê dat daar foute gemaak kan word, maar hy hou van wat hy in sy span sien en dis energie en intensiteit.
Nuwe tye, nuwe hoop?
Boonop trek die Bokke vandag ook 'n nuwe trui met 'n nuwe borg aan.
Terloops, teen vyfuur vanmiddag behoort die kwik (met moeite) op Loftus Versfeld aan 16 °C vas te byt, maar teen afloop van die wedstryd word daar gereken dit gaan tot 9 °C daal.
Die bittereinders langs die veld moet seker maak dat daar warm genoeg aangetrek moet word, alhoewel ons glo dat die wedstryd self ’n paar hetige oomblikke gaan oplewer.
SuperSportTV: The Springboks have a very strong record against the French having not lost to Les Bleus in eight ye… pic.twitter.com/fLsqhxz8vg
— Get a Liquor License (@LicenseLiquor) June 10, 2017
11 Januarie 1913: Die eerste Toets tussen Suid-Afrika en Frankryk in Bordeaux. Die Bokke wen 38:5.
Die langste en die kortste: Eben Etzebeth staan 2,04 m hoog in sy sokkies. Elton Jantjies en Bongi Mbonambi maak in geesdrif op vir hul 1,76 m.
Springbokkaptein: Met die aanwys van Warren Whiteley as kaptein, word hy die 14de Bokkaptein uit die Goue Leeus se geledere. Hy is ook Suid-Afrika se 58ste Bok-kaptein.
The man assigned with the mammoth task of leading South Africa out of the rugby wilderness. Warren Whiteley will lead the 'Boks for the first time at Loftus Versfeld later today. @warren.whiteley #Springboks #Boks #BoksinAsics
A post shared by William Brown (@williambrownmediapics) on Jun 10, 2017 at 4:31am PDT
15 Andries Coetzee, 14 Raymond Rhule, 13 Jesse Kriel, 12 Jan Serfontein, 11 Courtnall Skosan, 10 Elton Jantjies, 9 Ross Cronje, 8 Warren Whiteley (kapt.), 7 Oupa Mohoje, 6 Siya Kolisi, 5 Franco Mostert, 4 Eben Etzebeth, 3 Frans Malherbe, 2 Malcolm Marx, 1 Tendai Mtawarira
Plaasvervangers: 16 Bongi Mbonambi, 17 Steven Kitshoff, 18 Coenie Oosthuizen, 19 Pieter-Steph du Toit, 20 Jean-Luc du Preez, 21 Francois Hougaard, 22 Frans Steyn, 23 Dillyn Leyds
A post shared by france.rugby (@france.rugby.ffr) on Jun 8, 2017 at 4:02pm PDT
15 Brice Dulin, 14 Yoann Huget, 13 Henry Chavancy, 12 Gaël Fickou, 11 Virimi Vakatawa, 10 Jules Plisson, 9 Maxime Machenaud, 8 Louis Picamoles, 7 Loann Goujon, 6 Yacouba Camara, 5 Yoann Maestri (kapt.), 4 Julien le Devedec, 3 Uini Atonio, 2 Clément Maynadier, 1 Jefferson Poirot
Plaasvervangers: 16 Camille Chat, 17 Eddy Ben Arous, 18 Mohamed Boughanmi, 19 Bernard le Roux, 20 Kévin Gourdon, 21 Baptiste Serin, 22 Jean-Marc Doussain, 23 Vincent Rattez
Die wedstryd begin om 17:05 op Loftus Versfeld.
Meer oor: frankryk| springbokke| pretoria| loftus versfeld| rugby